open-index/open-wikipedia-markdown huggingface dataset:
Ανατολή Κοζάνης

Η **Ανατολή** είναι ημιορεινό χωριό της Κοζάνης σε υψόμετρο 370 μέτρα και πληθυσμό  κάτοικους.

## Γεωγραφικά - ιστορικά στοιχεία
Η Ανατολή βρίσκεται προς τα όρια του νομού με το νομό Ημαθίας και δυτικά της τεχνητής λίμνης Πολυφύτου. Απέχει 19 χλμ. νοτιοανατολικά από την Κοζάνη και περίπου 5 χλμ. νότια από την ΕΟ Λάρισας - Κοζάνης. Η παλιά ονομασία του χωριού, από την τουρκοκρατία, ήταν *Κιουτσούκ Τεκελέρ* και έτσι αναφέρεται το 1918 να προσαρτάται στην τότε κοινότητα Μπιγούκ Τεκελέρ. Μετονομάστηκε σε *Μικρόν Τεκελέρ* το 1940 και σε Ανατολή το 1955. Σύμφωνα με το σχέδιο Καλλικράτης, μαζί με την Αμυγδαλιά και τη Σταυρωτή αποτελούν την τοπική κοινότητα Αμυγδαλέας που υπάγεται στη δημοτική ενότητα Ελιμείας του δήμου Κοζάνης και σύμφωνα με την απογραφή 2011 έχει πληθυσμό 26 κατοίκους.
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Μαρία Κισέλεβα

Η **Μαρία Αλεξαντρόβνα Κισέλεβα** (, γεννηθείσα την 28 Σεπτεμβρίου 1974 στη Σαμάρα) είναι  Ρωσίδα αθλήτρια της συγχρονισμένης κολύμβησης. Είναι επί 3 φορές Ολυμπιακή Πρωταθλήτρια, 2 φορές Παγκόσμια Πρωταθλήτρια και 9 φορές Πρωταθλήτρια Ευρώπης. Στη Ρωσία, είναι γνωστή ως παρουσιάστρια τηλεοπτικών προγραμμάτων.

## Βιογραφία
Άρχισε να ασχολείται με την κολύμβηση σε ηλικία 3 ετών χωρίς να προορίζεται για επαγγελματική ενασχόληση με αυτό, όπως είπαν οι γονείς της. 

Το 1996 μπήκε στο τμήμα δημοσιογραφίας του Πανεπιστημίου της Μόσχας.

Άρχισε τη σταδιοδρομία της στην τηλεόραση το 2001 ως συντάκτρια αθλητικών ειδήσεων στο NTV.

## Αναφορές


Κατηγορία:Ρώσοι αθλητές της κολύμβησης
Αρμένιοι στο Αζερμπαϊτζάν

Οι **Αρμένιοι στο Αζερμπαϊτζάν** είναι οι Αρμένιοι που ζούσαν σε μεγάλο αριθμό στη σύγχρονη χώρα του Αζερμπαϊτζάν αλλά και στο Σοβιετικό Αζερμπαϊτζάν. Σύμφωνα με στατιστικές, περίπου 400.000 Αρμένιοι κατοικούσαν στο σοβιετικό Αζερμπαϊτζάν το 1989. Σήμερα η πλειοψηφία των Αρμενίων στο Αζερμπαϊτζάν ζει στο Ναγκόρνο-Καραμπάχ (120.700 από τις επίσημες στατιστικές του Αζερμπαϊτζάν το 1999), το οποίο κήρυξε μονομερή πράξη ανεξαρτησίας το 1991 ως Δημοκρατία του Ναγκόρνο-Καραμπάχ, αλλά δεν έχει αναγνωριστεί από καμία χώρα, συμπεριλαμβανομένης της Αρμενίας. Στο Αζερμπαϊτζάν, το καθεστώς των Αρμενίων είναι επιασφαλές. Οι αρμενικές εκκλησίες παραμένουν κλειστές λόγω του φόβου της περίπτωσης αζερικής επίθεσης.

## Παραπομπές


Κατηγορία:Αζέροι
Δήμος Νόβο Σέλο

Ο **Δήμος Νόβο Σέλο** ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Νόβο Σέλο ονομάζεται επίσης το χωριό στο οποίο βρίσκεται η έδρα του Δήμου Νόβο Σέλο.

## Γεωγραφία
Ο Δήμος Νόβο Σέλο συνορεύει με:
*τον Δήμο Μπερόβου στα βόρεια
*τον Δήμο Μποσίλοβο και τον Δήμο Στρώμνιτσας στα δυτικά
*την Ελλάδα στα νότια
*τη Βουλγαρία στα ανατολικά.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Νοτιοανατολική Στατιστική Περιφέρεια (Βόρεια Μακεδονία)
Υπουργείο Γεωργίας και Αγροτικής Ανάπτυξης (Ρουμανία)

Το **Υπουργείο Γεωργίας και Αγροτικής Ανάπτυξης** (ΥΓΑΑ) είναι το εξειδικευμένο όργανο της κεντρικής δημόσιας διοίκησης της Ρουμανίας για το ρόλο της ανάπτυξης, εφαρμογής και παρακολούθησης πολιτικών και στρατηγικών στους τομείς της γεωργίας, της αειφόρου διαχείρισης των δασών και της αγροτικής ανάπτυξης, με τον εκσυγχρονισμό και την ανάπτυξη των τομεακών δραστηριοτήτων, καθώς και να διασφαλιστεί η διαφάνεια και αποτελεσματικότητα στη χρήση των πιστώσεων που έχουν εκχωρηθεί. Η έδρα του ιδρύματος βρίσκεται στο Παλάτι του Υπουργείου Γεωργίας . 

Επί του παρόντος, ο Υπουργός Γεωργίας και Αγροτικής Ανάπτυξης είναι ο Πέτρε Νταέα.  

## Υπουργοί

; Υπουργός Γεωργίας, Τροφίμων και Δασών 

* 28 Δεκεμβρίου 2000 - Ιλίε Σίρμπου - με την ευκαιρία της σύστασης της κυβέρνησης Ναστάσε  

; Υπουργός Γεωργίας, Δασών και Αγροτικής Ανάπτυξης 

* 29 Δεκεμβρίου 2004 - Γκεόργκε Φλουτούρ - με την ευκαιρία της σύστασης της κυβέρνησης Ταριτσεάνου 
* 22 Δεκεμβρίου 2008 - Ιλίε Σίρμπου - με την ευκαιρία της σύστασης της κυβέρνησης Μποκ (1η)  

; Υπουργός Γεωργίας και Αγροτικής Ανάπτυξης 

* 23 Δεκεμβρίου 2009 - Μιχαήλ Ντουμίτρου - με την ευκαιρία της σύστασης της κυβέρνησης Μποκ (2η)  . 

* 3 Σεπτεμβρίου 2010 - Βαλερίου Ταμπαρά - μετά την ανάκληση   του υπουργού Μιχαήλ Ντουμίτρου 

* 9 Φεβρουαρίου 2012 - Στέλιαν Φούια - με την ευκαιρία της σύστασης της κυβέρνησης Ουνγκουρεάνου 

* 7 Μαΐου 2012 - Ντάνιελ Κονσταντίν - με την ευκαιρία της σύστασης της κυβέρνησης Πόντα [1,2,3,4]  

## Οργάνωση
### Σε επίπεδο κομητειών
Το ΥΓΑΑ εκπροσωπείται στις κομητείες από τις Διευθύνσεις Γεωργίας και Αγροτικής Ανάπτυξης (ΔΓΑΑ) σε κάθε κομητεία. 

Με κυβερνητική απόφαση, στις αρχές Μαΐου 2004, δημιουργήθηκαν οι Τοπικές Διευθύνσεις Δασοπονίας και Κυνηγιού (ΤΔΔΚ), οι οποίες είναι οι περιφερειακές διευθύνσεις και τα ταμεία δασοκομίας και κυνηγιού σε αρκετές επαρχίες. Είναι κυρίως υπεύθυνοι για τη ρύθμιση και εποπτεία του καθεστώτος κοπής και πώλησης ξύλου, καθώς και για το καθεστώς κυνηγιού και θηραμάτων.  

## Παραπομπές


## Εξωτερικοί σύνδεσμοι

* www.mapam.ro - Επίσημη ιστοσελίδα 
*    
* www.guv.ro  - Κυβέρνηση της Ρουμανίας 
Κατηγορία:Κυβέρνηση της Ρουμανίας
Αμπντούλ Ραχίμ Χατίφ

Ο **Αμπντούλ Ραχίμ Χατίφ** (παστού: , 20 Μαΐου 1926 – 19 Αυγούστου 2013) ήταν Αφγανός πολιτικός. Διετέλεσε αντιπρόεδρος κατά τα τελευταία χρόνια της Λαϊκής Δημοκρατίας του Αφγανιστάν. Γεννήθηκε στην Κανταχάρ του Αφγανιστάν. 

## Σταδιοδρομία
Ο Χατίφ ήταν ένας από τους αντιπροέδρους του Μοχαμάντ Νατζιμπουλάχ από τις εκλογές του 1988 και έπειτα. Διετέλεσε πρώτος αντιπρόεδρος από τον Ιούλιο του 1991 έως τον Απρίλιο του 1992. 

Πριν από την πρώτη πτώση της Καμπούλ, διετέλεσε Πρόεδρος του Αφγανιστάν για δύο εβδομάδες τον Απρίλιο του 1992, μετά την παραίτηση του Προέδρου Νατζιμπουλάχ και πριν από την ανάληψη της εξουσίας από το Τζαμιάτ-ε Ισλαμί. 

## Μεταγενέστερος βίος και θάνατος
Ο Χατίφ εξορίστηκε μετά την απομάκρυνσή του το 1992. Μετακόμισε στην Ολλανδία, όπου πέθανε στις 19 Αυγούστου 2013. 

## Παραπομπές


Κατηγορία:Πρόεδροι του Αφγανιστάν
Οπωρώνας

μικρογραφία|Δενδρόκηπος σε λιβάδι (Streuobstwiese) με άποψη στο Λόχενχερνλε
**Οπωρώνας** ή **δενδρόκηπος** είναι έκταση φυτεμένη με δέντρα η θάμνους  με σκοπό την παραγωγή βρώσιμων καρπών. Οι οπωρώνες αποτελούνται από δέντρα που παράγουν φρούτα η κάρυα με σκοπό την εμπορική εκμετάλλευση. Συνήθως  καλλιεργείται μόνο μια ποικιλία φρούτου, ωστόσο μπορούν να καλλιεργηθούν και διάφορες άλλες. Πολλές φορές οι οπωρώνες αποτελούν τμήμα μεγαλύτερης καλλιέργειας με αισθητικό και παραγωγικό σκοπό.

## Εξωτερικοί σύνδεσμοι
* 
* 

Κατηγορία:Δέντρα
Κατηγορία:Καλλιέργειες
Κατηγορία:Οπωροφόρα δέντρα
Η Πόλη της Βίας

**Η πόλη της βίας** (αγγλικά: Violent City), είναι αστυνομική περιπέτεια Ιταλικής παραγωγής του 1970, σε σκηνοθεσία Σέρτζιο Σολίμα. Πρωταγωνιστούν οι Τσαρλς Μπρόνσον, Τζιλ Άιρλαντ, Τέλι Σαβάλας και Ουμπέρτο Ορσίνι.

## Υπόθεση
Ένας επαγγελματίας δολοφόνος, ο Τζεφ Ιστον (Τσαρλς Μπρόνσον) κάνει διακοπές με την ερωμένη του, Βανέσα (Τζιλ Άιρλαντ) στους Παρθένους Νήσους. Έκει θα πέσει σε μια φονική ενεδρα από τον πρώην συνεργάτη του, Κόγκαν, όπου ο Τζεφ θα πυροβοληθεί και θα φανεί ότι είναι νεκρός, ενώ η Βανέσα θα τρέξει και θα γλυτώσει από τους πυροβολισμούς.

Στη συνέχεια ο Τζεφ αφού καταφέρε να μείνει ζωντανός θα πάει στη Νέα Ορλεάνη για να βρει ποιος κρυβέται πίσω από την ενέδρα που του είχαν στήσει και να πάρει εκδίκηση.

Εν τω μεταξύ η Βανέσα που θεωρεί ότι ο Τζεφ έχει πεθάνει, θα επιστρέψει στον πρώην σύζυγο της και ισχυρό αφεντικό της μαφίας, Αλ Γουέμπερ (Τέλυ Σαβάλας).

## Διανομή
* Τσαρλς Μπρόνσον ως Τζεφ Ίστον
* Τέλυ Σαβάλας ως Αλ Γουέμπερ
* Τζιλ Άιρλαντ ως Βανέσα Σέλτον
* Ουμπέρτο Ορσίνι ως Κόγκαν

## Παραπομπές


## Εξωτερικοί σύνδεσμοι
*

Κατηγορία:Ιταλικές αστυνομικές ταινίες
Κατηγορία:Ταινίες του 1970
Κατηγορία:Ταινίες σε σκηνοθεσία Σέρτζιο Σολίμα
Κατηγορία:Αγγλόφωνες ταινίες
Λίμνη Τσεχέι

Το **φυσικό καταφύγιο της λίμνης Τσεχέι** () είναι φυσικό καταφύγιο και λίμνη που βρίσκεται στη βορειοδυτική Ρουμανία, στη πεδιάδα του ποταμού Κράσνα στην κομητεία Σάλατζ. Η περιοχή είναι προστατευόμενη καθώς περιέχει υδρόβια βλάστηση και πανίδα που είναι ενδημική σε αυτή τη περιοχή.

Το καταφύγιο βρίσκεται σε απόσταση 4 χλμ. από την πόλη Σιμλέου Σιλβανιέι, ανάμεσα στον επαρχιακό δρόμο (DJ108F) Τσεχέι - Ουιλεάκου Σιμλεουλούι και τον σιδηροδρομικό σταθμό Σιμλέου - Σάρμασαγκ. 

Δηλώθηκε ως προστατευόμενη περιοχή με το νόμο αριθ. 5 της 6ης Μαρτίου 2000 (σχετικά με την έγκριση του Εθνικού Σχεδίου Χωροταξίας - Τμήμα 3ο - Προστατευόμενες Περιοχές) και καταλαμβάνει έκταση 18,20 εκταρίων. Η φυσική περιοχή είναι μια φυσική υδρογραφική περιοχή, με πλούσια βλάστηση και πανίδα πλούσια σε ασπόνδυλα.

## Πανίδα
**[[Πτηνά|Πουλιά]]**: μικροτσικνιάς (*Ixobrychus minutus*), πρασινοκέφαλη (*Anas platyrhinchos*), λευκός πελαργός (*Ciconia ciconia*) και άλλα. 

**[[Βάτραχος|Βάτραχοι]]**: κιτρινομπομπίνα (*Bombina veriegata*), Ευρωπαϊκός κόκκινος βάτραχος (*Bombina bomina*);

**[[Ερπετά]]**: Ευρωπαϊκή πράσινη σαύρα (*Lacerta viridis*)

## Χλωρίδα
δεξιά|μικρογραφία|295x295εσ|Το είδος Ranunculus sceleratus (λουλούδι που αναπαράγεται στο πάρκο)
Η Λίμνη Τσεχέι είναι σε ευνοϊκή θέση για την ανάπτυξη μιας εξαιρετικά ποικιλόμορφης χλωρίδας με πολλά σπάνια είδη.

Είδη δέντρων: γκρι ιτιά (*Salix cinerea*), μαύρη σκλήθρα (*Alnus glutinosa*), ιτιά της κατσίκας (*Salix caprea*) και άλλα. 

Είδη χλόης: Υδροχάρη (*Hydrocharis morsus-ranae*), Σκουτελαρία η γαλερικουλάτη (*Scutellaria galericulata var. epilobiifolia*), Ranunculus sceleratus (*Ranunculus L. sceleratus*), Utricularia vulgaris (*Utricularia vulgaris L.*), Φραγμίτης (*Phragmites australis*), Τύφα (*Typha latifolia*), Utricularia vulgaris (*Utricularia vulgaris L.*) και άλλα.

## Δείτε επίσης

* Δάσος Λάπις

## Εξωτερικοί σύνδεσμοι

* Ιστοσελίδα με πληροφορίες για το φυσικό καταφύγιο της λίμνης Τσεχέι   

## Παραπομπές


Κατηγορία:Γεωγραφία της Ρουμανίας
Ινέσα Κράβετς

Η **Ινέσα Μαικολάιβνα Κράβετς** (το γένος Σάλιακ, , γεννηθείσα την 5 Οκτωβρίου 1966) είναι Ουκρανή πρώην αθλήτρια στο άλμα εις τριπλούν και στο άλμα εις μήκος. Ήταν από τις πιο επιφανείς αθλήτριες στο άλμα εις τριπλούν και χρυσή Ολυμπιονίκης το 1996. Υπήρξε επίσης κάτοχος του παγκοσμίου ρεκόρ στο τριπλούν για ένα τέταρτο του αιώνα μέχρι το 2021.

## Σταδιοδρομία
Η γεννημένη στο Ντνίπρο, Ινέσα, τον Ιούνιο 1991 έκανε μεγάλη επιτυχία καταρρίπτοντας το παγκόσμιο ρεκόρ στο άλμα εις τριπλούν με προσγείωση στα 14,95 μ. Το 1992 κέρδισε τα πρώτα σημαντικά μετάλλιά της. Στην εναρκτήρια εμφάνιση του άλματος εις τριπλούν γυναικών στο Ευρωπαϊκό Πρωτάθλημα Κλειστού Στίβου 1992 κέρδισε το χρυσό μετάλλιο. Μετά, στους Ολυμπιακούς αγώνες 1992 διεκδίκησε το αργυρό μετάλλιο στο άλμα εις μήκος ως μέλος της Ενοποιημένης Ομάδας.

Το 1993 κέρδισε το χρυσό μετάλλιο στον πρώτο αγώνα άλματος εις τριπλούν γυναικών του Παγκόσμιου Πρωταθλήματος Κλειστού Στίβου 1993 του IAAF, αλλά λόγω απαγόρευσης του ντόπινγκ δεν αγωνίστηκε στο Παγκόσμιο Πρωτάθλημα Στίβου 1993, όπου η Ρωσίδα Άννα Μπιριούκοβα πήρε τον τίτλο. Κέρδισε το Παγκόσμιο Κύπελλο 1994 του IAAF στο άλμα εις μήκος, και στη συνέχεια έλαβε το αργυρό μετάλλιο στο άλμα εις μήκος και το χάλκινο μετάλλιο στο άλμα εις τριπλούν του Ευρωπαϊκού Πρωταθλήματος Στίβου 1994 .

Στο Παγκόσμιο Πρωτάθλημα 1995 στο Γκέτεμποργκ κατάφερε παγκόσμιο ρεκόρ στα 15,50&nbsp;μέτρα, αποδίδοντας ευχαριστία στον Τζόναθαν Έντουαρντς για την συνεισφορά του στην πρόοδό της. Την επόμενη χρονιά κέρδισε το χρυσό Ολυμπιακό μετάλλιο στους Ολυμπιακούς αγώνες 1996 στην Ατλάντα, όπου ήταν η πρώτη γυναίκα πρωταθλήτρια στο άλμα εις τριπλούν.

Το 1993 η Κράβετς αποκλείστηκε από τη συμμετοχή της σε αγώνες για διάστημα 3 μηνών με αίτιο τη χρήση διεγερτικών ουσιών. Τον Ιούλιο 2000 αποκλείστηκε για 2 χρόνια όταν εξετάστηκε και βρέθηκε θετική σε ένα στεροειδές που ενισχύει τις αποδόσεις.

## Παραπομπές


 

Κατηγορία:Ντόπινγκ στον αθλητισμό
Κατηγορία:Ουκρανοί αθλητές του στίβου
Κατηγορία:Ουκρανοί Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 1992
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Χρυσοί Ολυμπιονίκες του στίβου 
Κατηγορία:Αργυροί Ολυμπιονίκες του στίβου 
Κατηγορία:Κάτοχοι μεταλλίων του Παγκοσμίου Πρωταθλήματος Στίβου 
Κατηγορία:Παγκόσμιοι πρωταθλητές στίβου 
Κράβετς
Νίκος Συρμαλένιος

Ο **Νίκος Συρμαλένιος** είναι Έλληνας πολιτικός και πρώην βουλευτής του ΣΥΡΙΖΑ. 

## Βιογραφικά Στοιχεία
Γεννήθηκε στην Αθήνα στις 29 Νοεμβρίου 1950 και η καταγωγή του είναι από τη Μήλο. Σπούδασε Πολιτικές και Οικονομικές Επιστήμες στην Μπολόνια.

Εργάστηκε για πολλά χρόνια στο Υπουργείο Οικονομίας και Οικονομικών, στους τομείς των δημοσίων επενδύσεων και της περιφερειακής ανάπτυξης.

Στις Αυτοδιοικητικές εκλογές του 2002 εκλέχτηκε στην Νομαρχιακή Αυτοδιοίκηση Κυκλάδων, καθώς επίσης και το 2006 ως επικεφαλής της "Συν-Κυκλαδικής Πρωτοβουλίας". Εκλέχτηκε επίσης και το 2010 στην αιρετή περιφέρεια Νότιου Αιγαίου με τον συνδυασμό: "Πολίτες Κόντρα στον Καιρό".

Στις βουλευτικές εκλογές του Μαΐου και του Ιουνίου 2012 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια των Κυκλάδων και επανεξελέγη τον Ιανουάριο και τον Σεπτέμβριο του 2015, καθώς και τον Ιούλιο του 2019.

Το 2023, αποχώρησε από τον ΣΥΡΙΖΑ και εντάχθηκε στη Νέα Αριστερά, συμμετέχοντας μάλιστα στο Μεταβατικό Πανελλαδικό Συντονιστικό Νέας Αριστεράς.  

## Παραπομπές


## Εξωτερικοί σύνδεσμοι
* Νικόλαος Ευαγγέλου Συρμαλένιος, δελτίο στην ιστοσελίδα του Ελληνικού Κοινοβουλίου.
* Προσωπική ιστοσελίδα 

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Κυκλάδων
Κατηγορία:Περιφερειακοί Σύμβουλοι ανά την Ελλάδα
Κατηγορία:Έλληνες οικονομολόγοι
Νταϊάνα Γιαστρέμσκα

Η **Νταιάνα Ολεξάντριβνα Γιαστρέμσκα** (, γεννηθείσα την 15 Μαΐου 2000) είναι Ουκρανή τενίστρια.

## Επισκόπηση
Τον Φεβρουάριο 2019 η Γιαστρέμσκα η τρέχουσα κατάταξή της στα σινγκλ του WTA ήταν η Νο. 34, και η καλύτερη κατάταξή της στα νταμπλ ήταν η Νο.190 στην οποία έφτασε την 31η Ιουλίου 2017. Έχει κερδίσει 3 τίτλους στα σινγκλ και 3 στα νταμπλ στον Γυναικείο Γύρο του ITF.

### Σταδιοδρομία Νεανίδας
Η καλύτερη κατάταξή της στην κατηγορία νεανίδων ήταν η No. 6 στην οποία έφτασε σε ηλικία 15 ετών, έφτασε μέχρι τους προημιτελικούς των αγώνων σινγκλ νεανίδων και στους τελικούς των αγώνων νταμπλ νεανίδω στο Αυστραλιανό Όπεν 2016. Στη συνέχεια έφτασε στους τελικούς των νταμπλ νεανίδων στο Γουίμπλεντον, χάνοντας από την Ρωσίδα Αναστασία Ποτάποβα σε όλα τα σετ.

### 2016: Ντεμπούτο στους σίνιορ
Όταν κέρδισε τον πρώτο της τίτλο ITF στη Βραζιλία, η Γιαστρέμσκα έκανε το ντεμπούτο της στην κύρια κλήρωση του Κύπελλου Κωνσταντινούπολης, όπου τράβηξε τον μπαλαντέρ στα σινγκλ. Ωστόσο, έχασε με μικρή διαφορά στον πρώτο γύρο αγώνα από την Ναο Χιμπίνο (6η θέση): 6-2, 4-6, 3-6.

### 2017: η Πρώτη νίκη στο WTA
Η Γιαστρέμσκα κέρδισε τον πρώτο της αγώνα του WTA στο  Κύπελλο Κωνσταντινούπολης, όπου κέρδισε την Αντρέα Πέτκοβιτς (8η θέση): 3-6, 6-0, 6-3. Στη συνέχεια κέρδισε τον αγώνα του δεύτερου γύρου με την Άννα Καλίνσκαγια: 6-1, 6-4, αλλά στους προημιτελικούς με την Γιάνα Τσεπέλοβα έχασε σε τρία σετ αν και προηγήθηκε με 5-2 στο δεύτερο σετ και σέρβιρε για το ματς. Αργότερα, μαζί με την Ποτάποβα κέρδισαν τον πρώτο τους τίτλο διπλού του ITF στην Πράγα. Μετά κατάφερε την πιο σημαντική νίκη της ως τότε στο τουρνουά του ITF στο Ντουνακέσζι Ουγγαρίας, προτού τερματίσει δεύτερη ως προς την Μπελίντα Μπέντσιτς στο Κύπελλο Νέβα 2017 στην Αγία Πετρούπολη.

### 2018: Πρώτη εμφάνιση στις 100 κορυφαίες, πρώτος τίτλος WTA
Η Γιαστρέμσκα έκανε την πρώτη της εμφάνιστη στο σίνιορ Γκραντ Σλαμ στους προκριματικούς γύρους του Αυστραλιανού Όπεν, όπου κέρδισε το πρώτο ματς με την Μισάκι Ντόι (17η θέση), αλλά βγήκε νοκ άουτ στον δεύτερο γύρο με την Αλεξάντρα Ντουλγκέρου: 6-7(6-8), 0-6. Προκρίθηκε στην κύρια κλήρωση στο Ακαπούλκο, αλλά στο πρώτο ματς του αγώνα με την Μόνικα Πούιγκ τραυματίστηκε στον αστράγαλο και έπρεπε να αποσυρθεί.

Τον Μάιο πήρε μέρος στο τουρνουά του Καν-συρ-Μερ στη Γαλλία. Προκρίθηκε για την κύρια κλήρωση και έφτασε στον τελικό, όπου έχασε σε διαδοχικά σετ από την Ρεμπέκα Πήτερσον. Επίσης, έφτασε στους τελικούς απλού στο αντίστοιχο τουρνουά στο Ίλκλεϊ Γιορκσάιρ, αλλά έχασε σε 3 σετ από την προκριθείσα Τερέζα Σμίτκοβα.  

## Παραπομπές


Κατηγορία:Ουκρανοί αθλητές
Ανταλκίδας

Ο **Ανταλκίδας** ήταν Λακεδαιμόνιος ναύαρχος και πολιτικός. Υποστηρικτής της συντηρητικής παράταξης της Σπάρτης. Εκπρόσωπος των Σπαρτιατών στις διαπραγματεύσεις Ελλήνων και Περσών στις Σάρδεις. Ως ναύαρχος το 386 π.Χ. απέκλεισε τον αθηναϊκό στόλο στον Ελλήσποντο, με συνέπεια να αποδεχθούν οι Αθηναίοι την ειρήνη του βασιλέως.

## Οικογένεια
Ο Ανταλκίδας καταγόταν από επιφανή οικογένεια της Σπάρτης και ήταν γιος του ολυμπιονίκη Λέοντα. Πιθανόν είχε εξ αγχιστείας συγγένεια με τον βασιλιά της Σπάρτης Αγησίλαο Β'. Υπήρξε υπέρμαχος της συντηρητικής παράταξης και θεωρείται μία από τις ισχυρότερες μορφές την εποχή της ηγεμονίας της Σπάρτης.

## Δράση
Το 392 π.Χ. οι Σπαρτιάτες για να πλήξουν τους Αθηναίους έστειλαν τον Ανταλκίδα στις Σάρδεις για να διαπραγματευτεί με τον Πέρση σατράπη Τιρίβαζο και να μεταφέρει τις προτάσεις ειρήνης. Ενώ αρχικά η αποστολή του είχε ευνοϊκά για τη Σπάρτη αποτελέσματα –αφού ο Τιρίβαζος συνέλαβε τον Αθηναίο ναύαρχο Κόνωνα–, η πραγματοποίηση του σκοπού του απέτυχε.

Το 388 π.Χ. ο Ανταλκίδας επισκέφθηκε τα Σούσα και επανέλαβε τις προτάσεις της Σπάρτης και το σχέδιο ειρήνης. Με την υποστήριξη και του Πέρση σατράπη υπερνίκησε τους δισταγμούς του Αρταξέρξη Β' και τον έπεισε να επιβάλει μια γενική ειρήνευση υπό τους όρους που είχαν προταθεί παλαιότερα. Έτσι η Σπάρτη απέκτησε και πάλι την εύνοια του μεγάλου βασιλέως.

Ως ναύαρχος πήγε στην Άβυδο για να αναλάβει τον σπαρτιατικό στόλο που είχε αποκλειστεί από τον Αθηναίο στρατηγό Ιφικράτη. Αφού έφτασαν περσικές ενισχύσεις και βοήθεια από τον τύραννο των Συρακουσών Διονύσιο Α', μπόρεσε να αποκλείσει τους Αθηναίους στον Ελλήσποντο και υποχρέωσε τα αθηναϊκά εμπορικά πλοία που έρχονταν από τον Εύξεινο Πόντο με προορισμό τον Πειραιά να κατευθύνονται σε λιμάνια της σπαρτιατικής συμμαχίας (387 π.Χ.). Οι Αθηναίοι και οι σύμμαχοί τους υπό αυτές τις συνθήκες αναγκάστηκαν να συνθηκολογήσουν και να δεχτούν τη σύναψη της ειρήνης του βασιλέως (Ανταλκίδειος ειρήνη) το 387/386 π.Χ. Το κείμενο της ειρήνης επαναλάμβανε τους βασικούς όρους των σχεδίων που είχαν συζητηθεί το 392 π.Χ. προέβλεπε την υπαγωγή των Ελλήνων της Μικράς Ασίας και της Κύπρου στην επικυριαρχία του μεγάλου βασιλέως και την αυτονομία των υπόλοιπων ελληνικών πόλεων.

Ο Ανταλκίδας στάλθηκε ακόμα δύο φορές ως διπλωματικός εκπρόσωπος της Σπάρτης στον Πέρση βασιλιά και τιμήθηκε από την πατρίδα του για τον ρόλο του στις διαπραγματεύσεις με τους Πέρσες. Την πρώτη φορά πήγε το 372/371 π.Χ., με αίτημα να μεσολαβήσει ο Αρταξέρξης Β΄ ́για να διατηρηθεί η ειρήνη στην Ελλάδα, και τη δεύτερη φορά το 367 π.Χ., όπου η αποστολή του στα Σούσα ήταν αποτυχημένη, αφού οι Πέρσες είχαν αλλάξει την πολιτική τους και είχαν στραφεί προς τους νικητές Θηβαίους.

## Θάνατος
Η αποτυχία της τελευταίας αποστολής, κατά την οποία οι Πέρσες τον δέχτηκαν στα Σούσα με ψυχρότητα, ύστερα από την ήττα των Σπαρτιατών στα Λεύκτρα (371 π.Χ.), καθώς και η περιφρόνηση των συμπατριωτών του τον οδήγησαν στην αυτοκτονία το 367 π.Χ..

## Παραπομπές


## Πηγές

* 

Κατηγορία:Αρχαίοι Αθηναίοι
Κατηγορία:Αρχαίοι Σπαρτιάτες
Κατηγορία:Αρχαίοι Έλληνες ναύαρχοι
Δημήτριος Αντωνόπουλος (Δήμαρχος Κατερίνης)

Ο **Δημήτριος Αντωνόπουλος** (1901-1976) ήταν Έλληνας δικηγόρος και πολιτικός. Γεννήθηκε στην Κατερίνη. Διορίστηκε Δήμαρχος Κατερίνης το 1941. Σπούδασε νομικά και άσκησε τη δικηγορία στην Κατερίνη. Θήτευσε ως δήμαρχος το 1941 και παντρεύτηκε τη Μαρίκα Αντωνοπούλου, με την οποία απέκτησαν παιδιά. Μεταπολεμικά έφυγε από την Κατερίνη και εγκαταστάθηκε στη Θεσσαλονίκη, όπου και απεβίωσε συνταξιούχος, στις 11 Νοεμβρίου 1976. Η κηδεία του έγινε από τον Ναό της Αναλήψεως την επόμενη ημέρα.

## Παραπομπές


Κατηγορία:Δήμαρχοι Κατερίνης
Ζαγιατουλέκ και Χιουχίλου

Το **Ζαγιατουλέκ και Χιουχίλου** είναι έπος των Μπασκίρ, ενός λαού που ζει στην Δημοκρατία του Μπασκορτοστάν της Ρωσίας. Είναι ένα από τα πρώτα μνημεία της επικής δημιουργικότητας του λαού των Μπασκίρ.

## Σύνοψη
Στο επικό "Ζαγιατουλέκ και Χιουχίλου" η ιστορία αφορά την αγάπη του θρυλικού μπατίρ Ζαγιατουλέκ και της Χιουχίλου. Όπως και στα αρχαία έπη "Ουραλμπατίρ" και "Ακμπουζάτ", η δράση λαμβάνει χώρα όχι μόνο στο έδαφος, αλλά και στον φανταστικό υποβρύχιο κόσμο. Τα γεγονότα στην ιστορία ξεδιπλώνονται σε ένα επικό-παραμυθιακό σχέδιο  .

Γοητευμένος από την ομορφιά της υποβρύχιας πριγκίπισσας Χιουχιλού, ο Ζαγιατουλέκ βυθίζεται στο βυθό της λίμνης και την παντρεύεται. Αλλά σύντομα θα χάσει τη ζωή στη γη. Η Χιουχίλου προσπαθεί να τον αποσπάσει από θλιβερές σκέψεις, του δείχνει το παλάτι του πατέρα της και διάφορους θησαυρούς του υποβρύχιου κόσμου. Επίσης γίνονται αναφορές στο βουνό Μπαλκάν-Τάου. Ο Ζαγιατουλέκ παρατηρεί αμέσως την αντικατάσταση και απαντά με ένα τραγούδι που δοξάζει το Μπαλκαντάου.

Τέλος, ο βασιλιάς αναγκάζεται να απελευθερώσει τον Ζαγιατουλέκ στην πατρίδα του με την κόρη του και να του δωρίσει ένα κοπάδι αλόγων με τον Τουλπάρ ως προίκα. Όμως, σύντομα ο πατέρας του Ζαγιατουλάκ, ο θρυλικός Σαμάρ Χαν, πεθαίνει και οι έξι γιοι του αρχίζουν να αγωνίζονται για το θρόνο του Χαν. Ο λαός ονόμασε βασιλιά τον Ζαγιατουλέκ για την εδραίωση της ειρήνης και της τάξης στη χώρα. Πριν φύγει, η Χιουχίλου προειδοποίησε τον σύζυγό της: «σας περιμένω, αλλά δεν θα ζήσω περισσότερο από σαράντα μέρες χωρίς τη λίμνη Ασιλικούλ και εσάς».

Ο Ζαγιατουλέκ εγκατέστησε την ειρήνη στη χώρα. Όντας απασχολημένος με τις υποθέσεις του κράτους, δεν είδε πως έφτασε η καθορισμένη ώρα. Ταξίδευε σε ένα τουλπάρ στο βουνό Μπαλκάν-Τάου, αλλά ήταν ήδη πολύ αργά - η μικρή γοργόνα πέθαινε από τη λαχτάρα, προσβλέποντας στον αγαπημένο της, ο οποίος ήθελε άλλη μια μέρα για να φτάσει. Δεν μπόρεσε να ξεπεράσει αυτό το πρόβλημα και ο Ζαγιατουλέκ σκοτώθηκε με ένα δαμάσκηνο δόρυ στον τάφο της Χιουχίλου.

## Χρήση
Με βάση το έπος, το 2015, εκτελέστηκε το μπαλέτο "Ομορφιά Νερού" στο Μπασκορτοστάν.

### Γεωγραφικά ονόματα στο έπος
Το έπος αναφέρει τα παρακάτω γεωγραφικά τοπωνύμια της επαρχία Νταβλεκανόφσκι του Μπασκορτοστάν.

* Όρος Μπαλκάν-Τάου (Ζαϊτουλιάκταου)
* λίμνη Καντρικούλ,
* λίμνη Ασλικούλ

## Παραπομπές


## Εξωτερικοί σύνδεσμοι

* Άρθρο στο ''Bashkortostan: Σύντομη Εγκυκλοπαίδεια'' http://encycl.bash-portal.ru/zayatulyak.htm
* Akhmetshin B.G Zaytulyak menen Khyuhilu / / Εγκυκλοπαίδεια Μπασκίρ .   - Ufa: Bashkir Encyclopedia GAUN, 2015-2019.   - ISBN 978-5-88185-306-8 .
* Σχετικά με τη λίμνη Asslykul από την "γοργόνα Bashkir" V. Ι. Dahl
* "Zayatulyak και Khukhyl"
* "Zayatulyak και Khukhylu" (στα αγγλικά lang )
*  
*   

Κατηγορία:Δημοκρατία του Μπασκορτοστάν
Βασίλειος Κυργιάνης

Ο **Βασίλειος Κυργιάνης** (1838-1931) ήταν Έλληνας κτηματίας από τον Άγιο Δημήτριο Πιερίας με σημαντική προσφορά στην εθνική και αυτοδιοικητική ζωή της Κατερίνης την περίοδο πριν και μετά την απελευθέρωση. 

## Εθνική και αυτοδιοικητική δράση
Γεννήθηκε το 1838 και η καταγωγή του ήταν από τον Άγιο Δημήτριο.

Το 1904 διορίστηκε από τον επίσκοπο Κίτρους Παρθένιο Βαρδάκα σε επιτροπή γα την ανέγερση νέου σχολικού κτηρίου στην Κατερίνη και το 1905-1906 έγινε μέλος τριμελούς επιτροπής  για την οικονομική θεώρηση της Ιεράς Μονής του Αγίου Διονυσίου εν Ολύμπω. Δάνεισε στον Παρθένιο το ποσό των 1.100 λιρών το 1912 προκειμένου να κτισθεί το νέο μέγαρο της Επισκοπής.

Χρημάτισε κατά καιρούς μέλος της δημογεροντίας Κατερίνης, όπως τα έτη 1904-1905, 1907  και 1910.
Διορίστηκε Δήμαρχος Κατερίνης το 1915 και ήταν ο πρώτος Έλληνας δήμαρχος της πόλης, υπηρετώντας ως το 1916.

Απεβίωσε σε ηλικία 93 ετών στις 16 Ιουνίου 1931.

## Οικογένεια
Η κόρη του, Αναστασία (1876-1936), παντρεύτηκε το 1900 τον Δημήτριο Τσαλόπουλο.

## Παραπομπές


Κατηγορία:Δήμαρχοι Κατερίνης
Ιζαμπέλα Μπέλτσικ

Η **Ιζαμπέλα Μονίκα Μπέλτσικ** (, 29 Νοεμβρίου 1980) είναι Πολωνή πρώην αθλήτρια της πετοσφαίρισης, η οποία ήταν μέλος της Εθνικής Πολωνίας γυναικών την περίοδο 1999-2014. Με την εθνική ομάδα κέρδισε δύο φορές το Ευρωπαϊκό Πρωτάθλημα (2003, 2005) και το χάλκινο μετάλλιο στο Ευρωπαϊκό Πρωτάθλημα του 2009. Συλλογικά, κέρδισε 4 φορές το Πολωνικό Πρωτάθλημα (2008, 2009, 2012, 2013).

## Σταδιοδρομία

### Ομάδες
Το 2010 μπήκε στην Ομάδα PGE Άτομ Τρεφλ Σόποτ. Την 15η Μαρτίου 2015 με την ομάδα του Σόποτ κέρδισαν το Πολωνικό Κύπελλο 2015.

### Εθνική ομάδα
Την 28 Σεπτεμβρίου 2003 η Πολωνική εθνική ομάδα πετοσφαίρισης γυναικών, με συμπεριλαμβανόμενη την Μπέλτσικ, κέρδισε στον τελικό με την Τουρκία (3-0) και μαζί το Πρωτάθλημα Ευρώπης 2003. Δύο χρόνια αργότερα η Πολωνική ομάδα, με την Μπέλτσικ, υπερασπίστηκε τον τίτλο και κέρδισε δεύτερο τίτλο στο Πρωτάθλημα Ευρώπης. Τον Οκτώβριο 2009 με τις συμπαίκτριες της κέρδισε χάλκινο μετάλλιο στο Ευρωπαϊκό Πρωτάθλημα 2009, κερδίζοντας τη Γερμανία. Πήρε μέρος στην 1η διοργάνωση των Ευρωπαϊκών Αγώνων. Στον ημιτελικό η ομάδα της κέρδισε τη Σερβία και προκρίθηκε στον τελικό αγώνα. Την 27η Ιουνίου 2015 η Πολωνία έχασε στον αγώνα με την Τουρκία, και η Μπέλτσικ με τις συμπαίκτριες της πήραν το αργυρό μετάλλιο.

## Αθλητικά επιτεύγματα

### Ομάδες

#### [[CEV Cup πετοσφαίρισης γυναικών|CEV Cup]]

*  2014/2015 - με την PGE Άτομ Τρεφλ Σόποτ

#### Εθνικά πρωταθλήματα

* **2004/2005 **  Πολωνικό Πρωτάθλημα, με τη Νάφτα-Γκαζ Πιλα
* **2005/2006 **  Πολωνικό Πρωτάθλημα, με τη Νάφτα-Γκαζ Πιλα
* **2007/2008 **  Πολωνικό Πρωτάθλημα, με την MKS Μουζινιάκα-Φάκρο Μουζίνα
* **2008/2009 **  Πολωνικό Πρωτάθλημα, με την MKS Μουζινιάκα-Φάκρο Μουζίνα
* **2009/2010 **  Πολωνικό Σούπερ Καπ 2009, με την Bank BPS Μουζινιάκα Φάκρο Μουζίνα
* **2009/2010 **  Πολωνικό Πρωτάθλημα, με την Bank BPS Μουζινιάκα Φάκρο Μουζίνα
* **2010/2011 **  Πολωνικό Πρωτάθλημα, με την PGE Άτομ Τρεφλ Σόποτ
* **2011/2012 **  Πολωνικό Πρωτάθλημα, με την PGE Άτομ Τρεφλ Σόποτ
* **2012/2013 **  Πολωνικό Πρωτάθλημα, με την PGE Άτομ Τρεφλ Σόποτ
* **2013/2014 **  Πολωνικό Πρωτάθλημα, με την PGE Άτομ Τρεφλ Σόποτ
* **2014/2015 **  Πολωνικό Κύπελλο, με την PGE Άτομ Τρεφλ Σόποτ

### Εθνική ομάδα

* **1997 **  Ευρωπαϊκό Πρωτάθλημα Κ18
* **2003 **  Ευρωπαϊκό Πρωτάθλημα
* **2005 **  Ευρωπαϊκό Πρωτάθλημα
* **2009 **  Ευρωπαϊκό Πρωτάθλημα
* **2015 **  Ευρωπαϊκοί Αγώνες

### Ατομικά

* **2013** Πολωνικό Κύπελλο - Καλύτερη Παίκτρια στο Σερβίρισμα
* **2015** Πολωνικό Κύπελλο - Καλύτερη Σέτερ

### Κρατικά βραβεία

* **2005 **  Χρυσός Σταυρός της Αξίας

## Παραπομπές


## Εξωτερικοί σύνδεσμοι
* 

Κατηγορία:Πολωνές αθλήτριες της πετοσφαίρισης
Κατηγορία:Αποδέκτες του Χρυσού Σταυρού της Αξίας (Πολωνία)
Πατρίτσια Βιτσισκιέβιτς

Η **Πατρίτσια Βιτσισκιέβιτς** (πολωνικά: Patrycja Wyciszkiewicz) (γενν. 8 Ιανουαρίου 1994) είναι Πολωνή δρομέας μικρών αποστάσεων, η οποία ειδικεύεται στο δρόμο 400 μέτρων. Αγωνίστηκε στην σκυταλοδρομία 4 × 400 μ. στους Θερινούς Ολυμπιακούς Αγώνες του 2012.

## Διεθνείς διοργανώσεις

## Παραπομπές


Κατηγορία:Πολωνές αθλήτριες δρόμων ταχύτητας
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στη Θερινή Πανεπιστημιάδα 2017
Δήμος Ράντοβις

Ο **Δήμος Ράντοβις** ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Ράντοβις ονομάζεται επίσης η πόλη στην οποία βρίσκεται η έδρα του ομώνυμου Δήμου.

## Γεωγραφία
Ο Δήμος Ράντοβις συνορεύει με:
*τον Δήμο Βίνιτσα στα βόρεια
*τον Δήμο Μπερόβου στα ανατολικά
*τον Δήμο Βασίλεβο στα νοτιοανατολικά
*τον Δήμο Κόντσε στα νοτιοδυτικά
*τον Δήμο Στιπ στα δυτικά
*τον Δήμο Καρμπίντσι στα βορειοδυτικά.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Νοτιοανατολική Στατιστική Περιφέρεια (Βόρεια Μακεδονία)
Γερβέργη της Προβηγκίας

Η **Γερβέργη της Προβηγκίας** (γαλλικά: *Gerberge de Provence*, π. 1060 - 1115) Κόμισσα της Προβηγκίας (1094 - 1112) ήταν κόρη του Γοδεφρείδου Α΄ της Προβηγκίας και της Στεφανίας. Η Προβηγκία ήταν Μεσαιωνική κομητεία της νοτιοδυτικής Γαλλίας, αργότερα έγινε τμήμα του βασιλείου της Γαλλίας (1481). Είναι ασαφής η ακριβής ημερομηνία στην οποία η Γκέρμπεργκα ανέλαβε την κομητεία, σύμφωνα με τις πηγές έγινε κόμισσα την περίοδο 1093 - 1100. Η Γκέρμπεργκα και ο σύζυγός της Γιλβέρτος Α΄ του Ζεβωντάν ήταν ενάρετοι ηγεμόνες.

Συμμετείχε στην Α΄ Σταυροφορία και δώρισε πολλά κειμήλια από τη Μέση Ανατολή σε εκκλησίες της Προβηγκίας. Μετά τον θάνατο του Γκίλμπερτ (1108) η Γκέρμπεργκα ανέλαβε μόνη της τη διοίκηση της Προβηγκίας και κυβέρνησε με σοφία. Η κόρη τους Ντους Α΄ της Προβηγκίας παντρεύτηκε τον Κόμη της Βαρκελώνης Ραϋμόνδο Βερεγγάριο τον Μέγα που κληρονόμησε την κομητεία της Προβηγκίας χάρη στα δικαιώματα της συζύγου του. Η κομητεία της Προβηγκίας πέρασε τον επόμενο αιώνα στους απογόνους της από τον Οίκο της Βαρκελώνης.

## Παραπομπές


## Πηγές
*Clement, Francois. L' Art De Vérifier Les Dates Des Faits Historiques, Des Chartes, Des Chroniques, Et Autres Anciens Monumens, Depuis La Naissance De Notre-Seigneur
*Cook, Theodore. Old Provence

## Εξωτερικοί σύνδεσμοι
*Προβηγκία, Βασιλείς

Κατηγορία:Οίκος των Μποζονιδών
Ιερά Μονή Αναλήψεως Κοζάνης

Ο οικισμός Αναλήψεως είναι συνοικισμός της Κοζάνης σε απόσταση 5,5 χλμ. Α.-ΒΑ. από το κέντρο της πόλης. Βρίσκεται δυτικά της ΕΟ Αλεξάνδρειας - Κοζάνης και βόρεια του Αεροδρομίου. Πρόκειται κυρίως για τον οικισμός πίσω από το Παλαιοημερολογίτικο γυναικείο μοναστήρι της Ιεράς μονής Αναλήψεως Κοζάνης που ιδρύθηκε το 1945 και κτίστηκαν με πρωτοβουλία του κοινοβίου με πρώτη οικία του πατήρ Ιωαννη Ψωμιάδη ιερέα που χειροτονίθηκε στην Ιερά Μονή  Αναλήψεως και λειτουργούσε στον ιερο ναό Αγίου Λάζαρου εντός του οικισμού και έκτοτε οι πολίτες που ζουν τώρα στον οικισμό  ζητώντας από την τότε Ηγουμένη Μαγδαληνή της μονης να τους χτίσει σπίτια δίπλα στον ιερέα και από τότε ξεκίνησε η δημιουργία του οικισμού στα οποία διαμένουν κυρίως οικογένειες Ποντίων παλιννοστούντων που προέρχονται από διάφορες περιοχές της πρώην Σοβιετικής Ένωσης, όπως το Σοχουμι , Μπατουμι , Καζακστάν, το Ουζμπεκιστάν, το Τατζικιστάν. Με εξαίρεση μιας οικογένειας Αλβανικής καταγωγης. Στην απογραφή του 2011 καταγράφεται να ανήκει στη δημοτική ενότητα Κοζάνης που υπάγεται στο δήμο Κοζάνης και έχει πληθυσμό 217 κατοίκους. Από την Ε.Ε.Τ.Α.Α (Ελληνική Εταιρεία Τοπικής Ανάπτυξης και Αυτοδιοίκησης) αναφέρεται ως οικισμός από το 1989.

## Εξωτερικοί σύνδεσμοι
*Ιστορία της ιεράς μονής Αναλήψεως Κοζάνης

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Κιμ Γου-τζιν

Ο **Κιμ Γου-τζιν** (Χάνγκουλ: 김우진, γεν. 20 Ιουνίου 1992 στο Όκτσεον) είναι Νοτιοκορεάτης αθλητής της τοξοβολίας, ο οποίος είναι ο τρίτος κορυφαίος στην παγκόσμια κατάταξη της Παγκόσμιας Ομοσπονδίας Τοξοβολίας. Είναι ο κάτοχος του παγκοσμίου ρεκόρ στο ατομικό αγώνισμα.

Στους Ολυμπιακούς Αγώνες 2016 κατέκτησε το χρυσό μετάλλιο με την ομάδα της Νότιας Κορέας στο ομαδικό αγώνισμα, κερδίζοντας τις Ηνωμένες Πολιτείες στον τελικό γύρο.

## Παραπομπές


Κατηγορία:Νοτιοκορεάτες αθλητές της τοξοβολίας
Σπινάρης Κοζάνης

Ο **Σπινάρης** είναι αραιοδομημένος συνοικισμός που βρίσκεται ανατολικά της Κοζάνης και βορειοδυτικά του Αεροδρομίου. Το όνομα του προέρχεται από το ιδιωτικό θεραπευτήριο που υπάρχει εκεί. Σύμφωνα με την απογραφή 2011 υπάγεται στη δημοτική ενότητα Κοζάνης του δήμου Κοζάνης και έχει πληθυσμό 305 κατοίκους. Από την Ε.Ε.Τ.Α.Α (Ελληνική Εταιρεία Τοπικής Ανάπτυξης και Αυτοδιοίκησης) αναφέρεται ως οικισμός από το 1971.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Ελληνοκαθολικός συγκαθεδρικός ναός των Αγίων Κυρίλλου και Μεθοδίου (Ζάγκρεμπ)

Ο **Ελληνοκαθολικός συγκαθεδρικός ναός των [[Άγιοι Κύριλλος και Μεθόδιος|Αγίων Κυρίλλου και Μεθοδίου]]** (στα κροατικά: **Grkokatolička konkatedrala Sv. Ćirila i Metoda**) βρίσκεται στο Ζάγκρεμπ, κοντά στην Πλατεία του Αγίου Μάρκου.

Χτίστηκε σε νεοβυζαντινό ρυθμό, το 1886, σε σχέδια του αρχιτέκτονα Ερμάν Μπολλέ και ανήκει στο Βικαριάτο της Αρχιεπισκοπής Žumberak-Križevci. Στο σημείο όπου είναι χτισμένη η εκκλησία υπήρχε παλαιότερα άλλη εκκλησία, που ήταν αφιερωμένη στον Άγιο Βασίλειο. Στον ναό υπάρχει πλούσια συλλογή από έργα του ζωγράφου Ivan Tišov καθώς και αγιογραφίες των E.A. Bučevski και  Nikola Mašić. Στο καμπαναριό της εκκλησίας, που έχει ύψος 50μ, υπάρχουν τρεις καμπάνες: η πρώτη ζυγίζει 782 κ. και είναι αφιερωμένη στους Αγίους Κύριλλο και Μεθόδιο, η δεύτερη 395 κ. και είναι αφιερωμένη στην Παναγία και η τρίτη 230 κ. και είναι αφιερωμένη στον Άγιο Βασίλειο του Οστρόγκ.

## Παραπομπές


## Εξωτερικοί σύνδεσμοι
* 

Κατηγορία:Εκκλησίες στην Κροατία
Κατηγορία:Ζάγκρεμπ
Δήμος Δοϊράνης (Βόρεια Μακεδονία)

Ο **Δήμος Δοϊράνης** ( ) είναι δήμος στο νοτιοανατολικό μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Η έδρα του δήμου βρίσκεται στο χωριό Νέα Δοϊράνη.

## Γεωγραφία
Ο Δήμος Δοϊράνης συνορεύει με:
*τον Δήμο Βογδάντσας στα δυτικά
*τον Δήμο Βαλαντόβου στα βόρεια
*την Ελλάδα στα ανατολικά και νότια.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Νοτιοανατολική Στατιστική Περιφέρεια (Βόρεια Μακεδονία)
Ροδιανή Κοζάνης

Η **Ροδιανή** είναι ορεινό χωριό της Κοζάνης σε υψόμετρο 680 μέτρα.

## Γεωγραφικά - ιστορικά στοιχεία
Η Ροδιανή βρίσκεται στους βορειοανατολικούς πρόποδες του όρους Βούρινος (ή Μπούρινος) σε απόσταση 15 χλμ. Ν.-ΝΔ. από την Κοζάνη. Σημαντικότερο αξιοθέατο είναι η εκκλησία των Παμμεγίστων Ταξιαρχών που κτίστηκε το 1814 όταν το χωριό ανήκε στο πασαλίκι Ιωαννίνων. Στην εκκλησία αυτή φυλασσόταν το λάβαρο των Δυτικομακεδόνων επαναστατών της Μακεδονικής επανάστασης του 1878 και το οποίο βρίσκεται στο Ιστορικό-Λαογραφικό και Φυσικής Ιστορίας Μουσείο Κοζάνης. Αξιοθέατα θεωρούνται το δάσος ελάτης και το εξωκλήσι της Αναλήψεως με θέα την Κοζάνη.

Η πρώτη επίσημη αναφορά στο χωριό γίνεται περί του 1600, στον κώδικα της Ιερής Μονής της Ζάβορδας, με το όνομα *Ραδιβίστα* ή *Ραδουβίστα * και έτσι αναφέρεται επίσημα το 1918, μετά την απελευθέρωση στο ΦΕΚ 260Α - 31/12/1918 να ορίζεται έδρα της ομώνυμης κοινότητας. Μετονομάστηκε σε Ροδιανή το 1927. Σύμφωνα με το σχέδιο Καλλικράτης αποτελεί τη τοπική κοινότητα Ροδιανής που ανήκει στη δημοτική ενότητα Αιανής του δήμου Κοζάνης και σύμφωνα με την απογραφή 2011 ο πληθυσμός της είναι 295 κάτοικοι.

## Εξωτερικοί σύνδεσμοι
*Η ιστορία της Δημοτικής Ενότητας Αιανής από τον ιστότοπο του δήμου Κοζάνης

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Οικονομία της Αλβανίας

Η **οικονομία της [[Αλβανία]]ς** έχει περάσει από μια διαδικασία μετάβασης από συγκεντρωτική οικονομία σε μια οικονομία που βασίζεται στις αρχές της ελεύθερης αγοράς. Η Αλβανία είναι μια χώρα ανώτερου μεσαίου εισοδήματος και μέλος του ΝΑΤΟ, του Παγκόσμιου Οργανισμού Εμπορίου, του Οργανισμού για την Ασφάλεια και τη Συνεργασία στην Ευρώπη και του Οργανισμού Οικονομικής Συνεργασίας του Ευξείνου Πόντου.

Η αλβανική οικονομία βασίζεται κυρίως στις υπηρεσίες (54,1%), στη γεωργία (21,7%) και στη βιομηχανία (24,2%). Η χώρα είναι πλούσια σε φυσικούς πόρους και η οικονομία της ενισχύεται από τη γεωργία, τη μεταποίηση τροφίμων, ξυλείας, πετρελαίου, τσιμέντου, τις χημικές ουσίες, τα ορυκτά, τα βασικά μέταλλα, τις ανανεώσιμες πηγές ενέργειας, τον τουρισμό, τη βιομηχανία κλωστοϋφαντουργίας και την εξόρυξη πετρελαίου. Οι ισχυρότεροι τομείς της είναι η ενέργεια, οι εξορύξεις, η μεταλλουργία, η γεωργία και ο τουρισμός. Οι πρωτογενείς βιομηχανικές εξαγωγές είναι τα είδη ένδυσης, το χρώμιο, το πετρέλαιο και τα διυλισμένα καύσιμα.

Ο τουριστικός τομέας είναι παραδοσιακά μια αξιοσημείωτη πηγή εισοδήματος για τους πολίτες, ιδιαίτερα κατά τους καλοκαιρινούς μήνες, αλλά και πιο πρόσφατα κατά τους χειμερινούς μήνες, λόγω της αύξησης της δημοτικότητας χειμερινών προορισμών. Με περισσότερους από 3,8 εκατομμύρια τουρίστες ετησίως, ο τουρισμός δημιουργεί έσοδα άνω του 1,5 δισεκατομμύριου ευρώ. Η Αλβανία κατατάσσεται στους 25 πιο δημοφιλείς τουριστικούς προορισμούς στην Ευρώπη και έχει ψηφιστεί ως ένας από τους κορυφαίους τουριστικούς προορισμούς του κόσμου για το έτος 2014 από τους «The New York Times» και το «Lonely Planet».

## Πρωτογενής τομέας
Κατά τη διάρκεια του κομμουνιστικού καθεστώτος, η γεωργία της Αλβανίας ήταν έντονα συγκεντρωμένη, ενσωματωμένη στις γεωργικές βιομηχανίες και βρισκόταν υπό κρατικό έλεγχο. Σήμερα, η γεωργία στην Αλβανία απασχολεί το 47,8% του πληθυσμού και περίπου το 24,31% της γης χρησιμοποιείται για γεωργικούς σκοπούς. Η γεωργία συμβάλλει στο 18,9% του ΑΕΠ της χώρας. Τα κυριότερα γεωργικά προϊόντα στην Αλβανία είναι ο καπνός, φρούτα, συμπεριλαμβανομένων πορτοκαλιών, λεμονιών, σύκων, σταφυλιών, λαχανικών όπως η ελιά, τα σιτηρά, τα αραβόσιτα, η πατάτα, αλλά και τα ζαχαρότευτλα, το κρέας, το μέλι, γαλακτοκομικά προϊόντα και φαρμακευτικά ή αρωματικά φυτά.

Το αλβανικό κρασί χαρακτηρίζεται από τη μοναδική του γλυκύτητα και τις τοπικές ποικιλίες του. Η αμπελοκαλλιέργεια της Αλβανίας θεωρείται ως μία από τις πιο παλιές της Ευρώπης. Η ανάπτυξη αμπελιών φαίνεται να ξεκίνησε την εποχή των παγετώνων, καθώς έχουν εντοπιστεί σπόροι 40-60.000 ετών. Κατά τη διάρκεια του κομμουνισμού, οι εκτάσεις παραγωγής επεκτάθηκαν σε περίπου 20.000 εκτάρια. Το 2009 η Αλβανία παρήγαγε περίπου 17.500 τόνους κρασί. Χαρακτηριστικό αποτελεί το γεγονός ότι αλβανικές οικογένειες είναι παραδοσιακά γνωστό ότι καλλιεργούν σταφύλια στους κήπους τους για την παραγωγή κρασιού και ρακής.

## Παραπομπές


## Εξωτερικοί σύνδεσμοι

* Τράπεζα της Αλβανίας, επίσημος ιστότοπος.
* Υπουργείο Οικονομικών και Οικονομίας της Αλβανίας, επίσημος ιστότοπος.

*
Ρύμνιο Κοζάνης

Το **Ρύμνιο** είναι ημιορεινό χωριό της Δυτικής Μακεδονίας στην Περιφερειακή Ενότητα Κοζάνης σε υψόμετρο 330 μέτρα.

## Γεωγραφικά - ιστορικά στοιχεία
Το Ρύμνιο είναι ο μοναδικός οικισμός του δήμου Κοζάνης που βρίσκεται δυτικά του Αλιάκμονα. Είναι κτισμένο στις νοτιοδυτικες όχθες της τεχνητής λίμνης Πολυφύτου και στα όρια με την Περιφερειακή Ενότητα Γρεβενών. Απέχει 28 χλμ. Ν.-ΝΑ. από την Κοζάνη και 15,5 ΝΔ. από τα Σέρβια. Στα δυτικά του χωριού υπάρχει η γέφυρα Ρυμνίου και είναι η δεύτερη σε μήκος (615 μ.) μετά την Υψηλή Γέφυρα Σερβίων - Νεράιδας (1.372 μ.) της τεχνητής λίμνης. Νοτιοδυτικά σε απόσταση 8,5 χλμ. υπάρχει το φράγμα Ιλαρίωνα και ο Υδροηλεκτρικός Σταθμός της ΔΕΗ.

Αξιοθέατα θεωρούνται η μεταβυζαντινή εκκλησία του Αγίου Αθανασίου έχει κηρυχθεί ιστορικό διατηρητέο μνημείο. Πρόκειται για μονόχωρο μεταβυζαντινό ναό με τοιχογραφίες των μέσων του 16ου αιώνα. Στην περιοχή νότια της γέφυρας και στις όχθες της τεχνητής λίμνης υπάρχει δάσος από πλατάνια και αναπτύσσεται εξαιρετικός υγροβιότοπος που επεκτείνεται μέχρι το φράγμα Ιλαρίωνα.

Την περίοδο της κατοχής στις 31 Αυγούστου 1943 τμήμα των Εθνικών Ομάδων Ανταρτών συγκρούστηκε με στρατιωτική μονάδα Γερμανών δύναμης 150 ανδρών και οι απώλειες των Γερμανών ήταν 40 νεκροί.

Στις 13 Μαΐου 1995 έγινε ισχυρός σεισμός με επίκεντρο το Ρύμνιο ισχύος 6,6 της κλίμακας Ρίχτερ. Υπήρξαν 12 ελαφριά τραυματίες, υλικές ζημιές σε 7.693 σπίτια του Νομού Κοζάνης και σε 2.523 σπίτια του Νομού Γρεβενών.

## Διοικητικά
Το χωριό αναφέρεται επίσημα το 1918, μετά την απελευθέρωση, στο ΦΕΚ 260Α - 31/12/1918 να προσαρτάται στην τότε κοινότητα Σερβίων. Το 1920 προσαρτάται στην τότε κοινότητα Γουλών και το 1931 ορίζεται έδρα της ομώνυμης κοινότητας. Σύμφωνα με το σχέδιο Καλλικράτης αποτελεί τη τοπική κοινότητα Ρυμνίου που ανήκει στη δημοτική ενότητα Αιανής του δήμου Κοζάνης και σύμφωνα με την απογραφή 2011 ο πληθυσμός της είναι 161 κάτοικοι.

## Εξωτερικοί σύνδεσμοι
* Λίμνη Πολυφύτου - Ρύμνιο Κοζάνης με drone στο YouTube

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Βούναινα Λάρισας

Τα **Βούναινα** (Τοπική Κοινότητα Βουναίνων - Δημοτική Ενότητα Κραννώνος), ανήκουν στον δήμο Κιλελέρ της Περιφερειακής Ενότητας Λάρισας που βρίσκεται στην Περιφέρεια Θεσσαλίας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”.

## Γεωγραφική θέση
Γεωγραφικά βρίσκονται στο νομό Θεσσαλίας, 25 χιλιόμετρα νοτιοδυτικά από την πόλη της Λάρισας και 35 χλμ. βορειοανατολικά από την Καρδίτσα, ακριβώς επάνω στα σύνορα των δύο Νομών. Γι΄ αυτόν τον λόγο ακόμη και σήμερα οι διάφορες υπηρεσίες είναι μοιρασμένες στους δύο Νομούς Λαρίσης και Καρδίτσας. Με πεδινό κλίμα, αγροτικό έδαφος, άπλετες θαμνώδεις εκτάσεις, τα Βούναινα είναι ένα γραφικό μέρος για να γεμίσει το μάτι σου με εικόνες της φύσης ειδικά την άνοιξη.

## Ιστορία
Η επίσημη ονομασία είναι «τα Βούναινα». Έδρα του δήμου είναι η Νίκαια και ανήκουν στο γεωγραφικό διαμέρισμα Θεσσαλίας. Κατά τη διοικητική διαίρεση της Ελλάδας με το σχέδιο «Καποδίστριας», μέχρι το 2010, τα Βούναινα ανήκαν στο Τοπικό Διαμέρισμα Βουναίνων, του πρώην Δήμου Κραννώνος του Νομού Λαρίσης.

Μετά την Μικρασιατική καταστροφή, Έλληνες πρόσφυγες από την Καππαδοκία (Σουλούτζοβα και Νίγδη), μετά την αφιξή τους στο λιμάνι του Πειραιά, ανέβηκαν βόρεια και άφθασαν στη Λάρισα. Επειδή όμως η πόλη της Λάρισας δεν τους άρεσε ως τόπος διαμονής, μεταφέρθηκαν νοτιότερα στο βουνό Όθρυς της Θεσσαλίας. Εκεί το τοπίο τους εντυπωσίασε: πολλά μικρά βουναλάκια γύρω-γύρω, πολλά δένδρα και πηγές. Εκεί ίδρυσαν το χωρίο τους: «Τα Βούναινα» (η ονομασία δόθηκε λόγω της τοποθεσίας).

Κοντά στα Βούναινα βρίσκεται ο ιερός ναός του Αγίου Νικολάου του Νέου, η μνήμη του οποίου τιμάται στις 9 Μαΐου. Κοντά στον ναό βρίσκεται ένα εκκλησάκι δίπλα στο πηγάδι και στο δέντρο στο οποίο βασανίστηκε ο Άγιος, ενώ μέσα στον ναό βρίσκεται το κενοτάφιό του.

Το 2015, οι κάτοικοι του χωριού έστησαν μνημείο για τον Χρυσόστομο Σμύρνης.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Αγία Παρασκευή Αιανής Κοζάνης

*Για οικισμούς με το ίδιο όνομα δείτε το λήμμα: [[Αγία Παρασκευή (αποσαφήνιση)]]*
*Για συνώνυμο οικισμό στο δήμο Κοζάνης δείτε: [[Αγία Παρασκευή Πολυμύλου Κοζάνης|Αγία Παρασκευή Πολυμύλου]]*

Η **Αγία Παρασκευή** Αιανής είναι ορεινό χωριό της Κοζάνης σε υψόμετρο 610 μέτρα.

## Γεωγραφικά στοιχεία - αξιοθέατα
Η Αγία Παρασκευή βρίσκεται στους βορειοανατολικούς πρόποδες του όρους Βούρινος (ή Μπούρινος) σε απόσταση 14 χλμ. νότια από την Κοζάνη και 10 χλμ. βορειοδυτικά από την Αιανή. Οι κάτοικοί της ασχολούνται με τη γεωργία (καλλιέργεια σιτηρών) και την κτηνοτροφία. Αρκετοί εργάζονται ως οικοδόμοι και στα εργοστάσια της Δ.Ε.Η.  Η εκκλησία της Αγίας Παρασκευής, στην οποία οφείλεται το όνομα του χωριού, από το 1997 έχει κηρυχθεί ως ιστορικό διατηρητέο μνημείο. Πρόκειται για ναό *"που ευρίσκεται βόρεια του οικισμού και διατηρεί τοιχογραφίες του 16ου αιώνα στον ανατολικό τοίχο του ιερού (Ανάληψη, Ευαγγελισμός, Πλατυτέρα, Μελισμός, Ιεράρχες)"*.

## Ιστορικά στοιχεία
Η Αγία Παρασκευή, όπως η ευρύτερη περιοχή της Αιανής, έχει κατοικηθεί από από τα προχριστιανικά χρόνια χωρίς όμως να είναι γνωστό πότε ξεκίνησε η κατοίκηση του χωριού. Από τα δάπεδα της παλαιοχριστιανικής εκκλησίας και τη κρύπτη της Αγίας Παρασκευής πιθανολογείται ότι υπήρχε οργανωμένος συνοικισμός από τον 4ο με 5ο αιώνα. Το 1692 υπάρχει η πρώτη καταγεγραμμένη αναφορά στο κώδικα της Ζάβορδας στη μονή Μεταμορφώσης του Σωτήρα και Οσίου Νικάνορα. Δεν κατοικήθηκε από Οθωμανούς την περίοδο της τουρκοκρατίας αν και υπήρξε τσιφλίκι Τούρκου μπέη μέχρι την απελευθέρωση. Σύμφωνα με τον Κ. Γουναρόπουλο στο περιοδικό ΠΑΝΔΩΡΑ, αναφέρεται το 1872 να κατοικούν 12 Ελληνικές οικογένειες.

Το χωριό αναφέρεται επίσημα το 1918, μετά την απελευθέρωση, στο ΦΕΚ 260Α - 31/12/1918 να ορίζεται έδρα ομώνυμης κοινότητας. Σύμφωνα με το σχέδιο Καλλικράτης η ομώνυμη κοινότητα ανήκει στη δημοτική ενότητα Αιανής του δήμου Κοζάνης και σύμφωνα με την απογραφή 2011 ο πληθυσμός της είναι 637 μόνιμοι κάτοικοι. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 5,920 χμ² (2011).

## Πληθυσμός

 
## Εξωτερικοί σύνδεσμοι
*Η ιστορία της Δημοτικής Ενότητας Αιανής από τον ιστότοπο του δήμου Κοζάνης

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Άγαλμα της Μητέρας Αλβανίας

Το **Άγαλμα της Μητέρας Αλβανίας** (αλβανικά: *Monumenti Nëna Shqipëri*) βρίσκεται στο Κοιμητήριο των Μαρτύρων του Έθνους, στα Τίρανα, όπου υπάρχουν οι τάφοι Αλβανών παρτιζάνων που σκοτώθηκαν στον Β΄ Παγκόσμιο Πόλεμο και Αλβανών πολιτών που δολοφονήθηκαν από το κομμουνιστικό καθεστώς της χώρας.

Έχει ύψος 12 μέτρα και είναι κατασκευασμένο από τσιμέντο. Αναπαριστά τη Μητέρα Αλβανία, που κρατάει ένα δάφνινο στεφάνι και ένα αστέρι. Είναι τοποθετημένο πάνω σε βάθρο ύψους 3 μέτρων, στο οποίο είναι γραμμένη η φράση: «Αιώνια δόξα στους Μάρτυρες της Πατρίδας». Κατασκευάστηκε το 1971 από τους γλύπτες Κριστάκ Ράμα (Kristaq Rama), Muntaz Dhrami και Shaban Hadërri.

Αγαλμα Μητερας Αλβαν
Μητερας Αλβανιας
Αγαλμα Μητερας Αλβαν
Κριστάκ Ράμα

Ο **Κριστάκ Ράμα** (, 1932 - 11  Απριλίου 1998) ήταν Αλβανός γλύπτης, καθηγητής τέχνης και μέλος του Πολίτμπιρο (Πολιτικό Γραφείο της Κεντρικής Επιτροπής του Κομμουνιστικού Κόμματος) στην κομμουνιστική Αλβανία.

Ήταν πατέρας του Πρωθυπουργού της Αλβανίας, Έντι Ράμα.

## Βιογραφία
Γεννήθηκε στο Δυρράχιο το 1932. Αποφοίτησε από το Καλλιτεχνικό Λύκειο Γιορντάν Μίσια το 1951 και τρία χρόνια αργότερα πήγε για σπουδές στο Λένινγκραντ. Μετά την ολοκλήρωση των σπουδών του στη Σοβιετική Ένωση, επέστρεψε στην Αλβανία όπου εργάστηκε ως Επιθεωρητής Καλών Τεχνών στο Υπουργείο Πολιτισμού και δίδασκε στο Ανώτατο Ινστιτούτο Τεχνών στα Τίρανα. Το 1971, κατασκεύασε μαζί με τους γλύπτες Μούνταζ Ντράμι και Σαμπάν Χαντέρι, το Άγαλμα της Μητέρας Αλβανίας, που βρίσκεται στο Κοιμητήριο των Μαρτύρων του Έθνους, στα Τίρανα, ενώ κατασκεύασε και προτομές πολεμιστών και άλλα αγάλματα.

Τον Αύγουστο του 1988, ο Ράμα, μαζί με άλλους, υπέγραψε για την καταδίκη σε θάνατο του ποιητή και αντιφρονούντα Χάβζι Νέλα, που εκτελέστηκε δια απαγχονισμού. Σύμφωνα με άλλα έγγραφα, είχε υπογράψει και τη θανατική καταδίκη του 29χρονου Ένβερ Οσμάνι, από το Ντέμπαρ.

Πέθανε στα Τίρανα το 1998.

## Παραπομπές


## Εξωτερικοί σύνδεσμοι
* 

Κατηγορία:Αλβανοί γλύπτες
Κερασιά Κοζάνης

*Για οικισμούς με το ίδιο όνομα δείτε το λήμμα: [[Κερασιά (αποσαφήνιση)]]*

Η **Κερασιά**, επίσημα **Κερασέα**, είναι ορεινό χωριό της Κοζάνης σε υψόμετρο 540 μέτρα.

## Γεωγραφικά - ιστορικά στοιχεία
Η Κερασιά βρίσκεται σε απόσταση 17 χιλιόμετρα νότια από την Κοζάνη.

Το χωριό αναφέρεται επίσημα το 1918, μετά την απελευθέρωση, στο ΦΕΚ 260Α - 31/12/1918 με το όνομα *Κερασιά* να ορίζεται έδρα ομώνυμης κοινότητας, το οποίο το 1940 διορθώνεται σε Κερασέα. Σύμφωνα με το σχέδιο Καλλικράτης αποτελεί τη τοπική κοινότητα Κερασέας που ανήκει στη δημοτική ενότητα Αιανής του δήμου Κοζάνης και σύμφωνα με την απογραφή 2011 ο πληθυσμός της είναι 165 κάτοικοι.
## Εξωτερικοί σύνδεσμοι
* Η ιστορία της Δημοτικής Ενότητας Αιανής από τον ιστότοπο του δήμου Κοζάνης

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Ζακ Ντεμί

Ο **Ζακ Ντεμί** (*Jacques Demy*, 5 Ιουνίου 1931-27 Οκτωβρίου 1990) ήταν Γάλλος σκηνοθέτης, σεναριογράφος και στιχουργός. Μαζί με την σύζυγό του, Ανίες Βαρντά, ήταν μέλος της κινηματογραφικής ομάδας Left Bank (*Rive Gauche*), ένα παρακλάδι της γαλλικής Νουβέλ Βαγκ. Είναι γνωστός για τα χαρακτηριστικά πολύχρωμα και φαντασμαγορικά του μιούζικαλ. Ίσως η πιο σημαντική του ταινία ειναι το *[[Οι Ομπρέλες του Χερβούργου]]*, το οποίο κέρδισε τον Χρυσό Φοίνικα στο Φεστιβάλ Καννών. Άλλα αξιόλογα έργα του είναι τα: *[[Τα Κορίτσια του Ροσφόρ]]*, *[[Αυτός ο υπέροχος, παλιός, καλός κόσμος]]*, *[[Λόλα, η γυναίκα της ακολασίας|Λόλα]]*, *[[Το Λιμάνι των Αγγέλων]]* και *[[Ένα Δωμάτιο στην Πόλη]]*.

## Παραπομπές


Κατηγορία:Γάλλοι σεναριογράφοι
Κατηγορία:Γάλλοι στιχουργοί
Κατηγορία:ΛΟΑΤ πρόσωπα από τη Γαλλία
Κατηγορία:Γάλλοι σκηνοθέτες κινηματογράφου